En mand er nu anholdt i sagen om et voldtægtsforsøg på Vesterbro.

En 17-årig mand er anholdt og fremstilles lørdag for en dommer. Politiet mener, at det var ham, der begik et overgreb mod en 25-årige kvinde, da hun var på vej hjem fra en bytur ved Enghave Plads på Vesterbro i København den 8. juli.

Endnu en 17-årig mand, der var blev genkendt på billederne, har været til afhøring hos politiet. Han er dog blevet løsladt igen, fortæller Københavns Politi til Station 2 Efterlyst.

Forsøgt voldtaget efter bytur

Omkring klokken 23.30 gik den 25-årige kvinde hjem via Flensborggade og drejede om hjørnet til Broagergade. Her begyndte to mænd at tale til hende.

Da hun afviser dem verbalt, begynder de at kalde hende skældsord. Jesper Beuschel, Politikommissær, Københavns Politi

De to mænd fulgte efter hende, og da hun drejede om hjørnet på Haderslevgade, tog den ene mand fat i kvinden, rev skjorten af hende og udsatte hende for et seksuelt overgreb.

Ruten kvinden gik Foto: Station 2 Efterlyst

Den anden mand holdt sig lidt på afstand, fortæller politikommissær Jesper Beuschel fra Københavns Politi til Station 2 Efterlyst.

Vi opfatter det som en grov krænkelse af forurettede, som helt umotiveret bliver angrebet på vej hjem fra byen. Jesper Beuschel, Politikommissær, Københavns Politi

Det lykkedes kvinden i sin kamp at få trykket på knapperne til dørtelefonen, og da lyset tændte i opgangen, stak mændene af.

Et vidne så mændene forlade gerningsstedet og så også, at de gik ind i en kiosk i nærheden. Her blev de filmet på af overvågningskameraerne.

Det er billederne fra overvågningskameraerne, som blev bragt i Station 2 Efterlyst torsdag aften, og som altså ledte til anholdelse fredag.

Den formodede gerningmand fremstilles for en dommer lørdag, der så vil afgøre om han bliver varetægtsfængslet.